Tornister

Tornister en firkantet ransel som særlig ble brukt som matsekk av fotsoldater på 1800- og 1900-tallet. Dette var små, vanligvis halvstive ryggsekker laget av lær eller tekstil, gjerne spent over en rektangulær ramme av tre, utstyrt med to skulderreimer og ofte også med ekstra reimer til å spenne fast forskjellig utstyr med. 
Tornister er særlig en tysk og dansk betegnelse for militær ransel,Oppslagsordet «tornister» i Store norske leksikon på dansk også i formen tornyster.Oppslagsordet «tornyster» i Ordbog over det danske Sprog Firkantede ryggsekker ble imidlertid ikke bare båret av soldater. I Norge, Sverige og Finland var neverkonter en utbredt variant. Tornistrene ble også modell for avstivede, kasseformede skoleransler med klaffelokk. I dag er de historiske tornistrene erstattet av andre typer ryggsekker og militær oppakning i praktisk design og moderne materialer.

 Historikk, bruk, varianter og ordbakgrunn 
Tornistrene var skrepper særlig beregnet til å oppbevare proviant, feltflasker, bestikk og personlige småting, men også til å feste felttepper, kar, kopper og annen utrustning til.

Etter at bruken av leiesoldater ble sjeldnere utover på 1600-tallet, ble de europeiske hærene mer velorganiserte med behov for standardisert utrustning for utmarsjer og feltslag. Tornistrene utviklet seg således sammen med annet feltutstyr for infanteristene på 1700-tallet. De ble særlig vanlig under Napoleonskrigene, og ble beholdt som ulike typer lette, militære ryggsekker opp til moderne tid.

Selvet ordet er lånt direkte fra tysk Tornister som kommer fra tsjekkisk tanystra fra middelalderlatin canistrum, «brødkurv», fra gresk kánistron omdannet av tágistron som betyr «havresekk». Betegnelsen kan også brukes «skreppe» eller «matpose» på norsk. På dansk er formen gjerne tornyster og liknende varianter.

Det engelske navnet er pack eller haversack, en betegnelse som særlig brukes om lette ryggsekker, breie tasker og skuldervesker med én skulderreim, eller avtagbare doble reimer, som også kan festes i uniformsbeltene. Disse ble som navnet antyder, opprinnelig laget for å frakte fôr til hester eller brød. Som annen militær bæreutrustning var disse lenge laget av khaki med belter og reimer av web og lær.

I 1940 kom Adolf Hitlers politiske kampskrift Mein Kampf i en hendig Tornister-Ausgabe, «tornister-utgave», solgt som gave til soldater i felten.

«Å ha marskalkstaven i sitt tornister» betyr at en menig soldat har sjansen til å rykke opp helt til topps.

 Referanser 

 Se også 
 Neverkont, ransel av never
 Kartusj, bandolær med ammunisjonstaske
 Ransel, ryggsekk
 Knytte, bylt i form av  et sammenrullet tørkle festet til en kjepp, med mat og annet (typisk for amerikanske landstrykere)
 Skreppe, sekk, veske, taske

 Eksterne lenker 


Kategori:Vesker
Kategori:Reiseeffekter
Kategori:Uniform